da sv de fr ro de en da da da da da fr fr da da en af ro en en en en en da de da da en da da da da da da da da da da da da da da da da da da da da da da da da da da da da da de es es tr es da da da da da nb da fr fr da da da da da en en de es da da da en da da en de da en en nb de da da da en en en en de da da da da en pl da da da da da es da pl da da de da da da da fi de da et da da da it fr en da da da sv da de de de da da de da de fi sv en en da tr es nn ro en sv ar en en da da da it en en da da fr fr da da en af ro da da da da da da af ro nb da fr it ro da da fi da de da da pl da da da da sv hu fr ro
slib din kompetenceprofil til | Randstad Danmark
register as a new user
Bemærk: Vores system angiver, at Javascript er deaktiveret eller ikke understøttet af din browser. For at opnå den fulde funktionalitet af dette websted, skal javascript være aktiveret. Vær venlig at ændre dine browserindstillinger.
Corona-krisen har raset over hele verdenen og ingen kender lige nu det endelige udfald. Og netop det smitter af på jobmarkedet og ikke mindst de mange lønmodtagere, der fra den ene dag til den anden føler sig usikre på, om de har et job i fremtiden. En undersøgelse (lavet af YouGov for Business Danmark) viser at cirka hver fjerde frygter at miste deres job inden udgangen af 2020.
Lige nu har det politiske system udstukket forskellige kompensationsordninger, og dermed holdt hånden under mange lønmodtagere og virksomheder, men disse ordninger varer ikke evigt.
Så hvordan ruster, man sig bedst i denne uvisse fremtid?
Og hun peger på, at man lige nu skal tage ansvar og for alt i verden ikke gå i dvale.
Så tag og udnyt det i stedet for at sidde med hænderne i skødet. Arbejd eventuelt på et af de mange projekter, som blev lagt i skuffen grundet manglende ressourcer, eller lav en liste over, hvad du godt kunne tænke dig at forbedre lige nu i dine nuværende arbejdsopgaver, og husk – ingen er for fin til at rydde op på lageret, spritte af eller til at tømme opvaskemaskinen. Det viser initiativ og mange af de små ting, du gør uopfordret, vil blive husket, når Covid-19-bølgen en gang er drevet over« fastslår hun.
Det er, hvad du kan gøre i din nuværende situation og på din arbejdsplads, men endnu vigtigere er det, ifølge Malene Gude, at du gør dig knivskarp i markedet og ikke mindst udarbejder din egen kompetenceprofil, som kan bruges fremadrettet.
»Det er altid værdifuldt at udarbejde sin egen kompetenceprofil, for det kræver, at du reflekterer over, hvem du er, og hvad du kan, og – vigtigst af alt – hvordan du markedsfører dig selv. Med overblik over dine egne faglige og personlige kompetencer, har du nemlig mulighed for at gøre dig rigtig skarp på, hvad du vil fremføre som dine spidskompetencer i din nuværende stilling eller i forhold til en ny stilling, du gerne vil søge,« siger hun. At lande en forfremmelse eller et nyt job handler alt andet lige om at kunne fortælle, hvad du kan på en præcis og letforståelig måde.
Malene Gude giver her følgende bud på, hvordan du kan udarbejde din kompetenceprofil:
Din kompetenceprofil kan bruges til flere formål: Til at udforme din ansøgning og dit cv, til jobsamtalen, til en mundtlig præsentation af dig selv, til medarbejderudviklingssamtalen, til at blive bevidst om hvorvidt du er på rette karrierespor og meget mere.
Du kan naturligvis udarbejde din kompetenceprofil selv, men du kan også vælge at hente sparring hos en, som du enten arbejdede eller var under uddannelse med i den pågældende periode.
Overblik får du nemmest ved at lave et skema, hvor du tager udgangspunkt i de job, du har haft eller/og den uddannelse, du har taget.
Tag afsæt i dine job
Det første du gør er, at skrive de job op, du har haft og hvornår du har haft dem. Dernæst laver du et skema for hvert job med tre kolonner, hvor du i den første skriver ind, hvilke opgaver du løste, i den anden skriver hvilke faglige kompetencer, du brugte til at løse dem, og i den tredje kolonne skriver, hvordan du håndterede denne opgave. En opgave kunne f.eks. være, at du har været projektleder på implementering af en ny webshop i dit firma. De faglige kompetencer, du havde i spil i den stilling var f.eks.: Agil projektledelse, planlægning, koordinering, mødeledelse, løbende kommunikation, konflikthåndtering m.m. De personlige kvaliteter du trak på for at kunne løse disse opgaver var f.eks. at du satte dig ned og analyserede, at du tidligt skabte dig et overblik over opgaven, at du nogle gange måtte slå i bordet for at få ting til at ske, at du måtte holde mange møder etc.
Opstil gerne i et skema
Samme øvelse kan laves med udgangspunkt i dine uddannelser, eller de kurser, du har taget igennem tiden.
Tag afsæt i dine uddannelser
Ligesom med dine job, så opstil et skema over alle dine uddannelser - Hvilket år færdiggjorde du uddannelsen, hvad hed faget, hvad lærte du fagligt og hvad gjorde uddannelsen ved dig, dvs. hvilke personlighedstræk appellerede uddannelsen særligt til i dig og måske endda også fremhævede i dig.
Opstil gerne i et skema
Mener du, at det kunne have relevans, så kan du eventuelt udarbejde et skema omkring fritidsarbejde/aktiviteter
På baggrund af ovenstående skemaer har du nu nøglen til at liste dine kompetencer og til at prioritere dem, så du også ved, hvor du har dine stærkeste kompetencer. Med udgangspunkt i skemaet kan du nu tænke over, hvor du især har oplevet, at du havde succes, eller hvor du følte dig særligt godt tilpas. Det plejer at være en god indikator for, at det er her, at du har dine stærkeste kompetencer.
Du kan eventuelt også liste efter antal års erfaring. Vær dog klar over, at selv om du har få års erfaring med et fag eller en faglighed, kan det godt ligge naturligt til dig, og du kan her score højt på det i forhold til de personlige kompetencer.
Udarbejd nu det endelige kompetenceskema med to kolonner, hvor du lister de faglige kompetencer op igen, og nu i anden kolonne skriver, hvilke personlige kompetencer, du trak på for at løse opgaverne. Det kunne f.eks. være analytisk, evnen at danne sig overblik, gennemslagskraft, motiverende, fleksibel, socialt udadvendt osv. osv.
Et resultat kunne f.eks. se sådan her ud:
Husk at der er ingen endegyldig og korrekt facitliste, men jo mere præcis du er, jo mere præcist vil du ramme i forhold til dit kommende job, når du skal fortælle dem, hvad du kan tilføre din arbejdsgiver og jobbet, når du tiltræder. Det bliver dermed både lettere at skrive en god ansøgning og at fremhæve på jobsamtalen, hvad der gør, at virksomheden skal vælge dig frem for de andre ansøgere.
Når vi lykkes med at lande et nyt job – eller beholde vores gamle – skyldes det blandt andet, at vi formår at præsentere os selv med en rød tråd igennem alt det, vi skriver og siger til arbejdsgiveren, og at vi får understreget sandsynligheden for, at vi bliver en succes i det kommende job. Det gør vi bedst ved at kende vores kompetencer – og være helt præcis om, hvilke der er vores spidskompetencer i det givne job.
HUSK studiejobbet - det er mindst lige så vigtigt som selve studiet
hvilket job passer til dig? 6 trin til en ny karriere.
man skal være skarp
iscenesæt dig selv – eller du risikerer at blive forbigået
har du styr på karriereplanen, studiet og SU?
HR, trends og tendenser
hvorfor arbejde hos randstad?
bliv en del af business support
få vikarjob i København
få vikarjob i Aarhus
få vikarjob i Aalborg
få vikarjob i Kolding
ledige stillinger i København
ledige stillinger i Aarhus
ledige stillinger i Aalborg
ledige stillinger i Kolding
genvejen til et job
ledige stillinger i Danmark
Randstad A/S har sit hovedkontor i København og er registreret i Danmark med CVR. nr. 25 05 05 41.
Vores adresse er: Vester Farimagsgade 7, 2. sal, 1606 København V, Danmark.
RANDSTAD, HUMAN FORWARD OG SHAPING TE WORLD OF WORK er registrerede varemærker af Randstad N.V.
© Randstad N.V. 2019
Development and Hosting by Bit Agency
søg på denne side
bliv vores kollega toggle
hvorfor arbejde hos randstad?
mission, værdier og kultur
HR, trends og tendenser toggle